**საგრანტო განაცხადის წარდგენის წესი**

ილიას სახელმწიფო უნივერსიტეტის ნებისმიერ თანამშრომელს, პროფესორსსა და სტუდენტს შეუძლია ადგილობრივ ან საერთაშორისო დონორთან წარსადგენად საგრანტო პროექტის ინიცირება.

საგრანტო განაცხადის მომზადების პროცესში საჭიროა შემდეგი პროცედურების დაცვა:

1. აპლიკანტმა უნდა მოამზადოს საპროექტო წინადადების მოკლე აღწერა და სავარაუდო ბიუჯეტი (თუ საჭიროა, ილიას სახელმწიფო უნივერსიტეტის თანადაფინანსების მითითებით) თანდართული ფორმის მიხედვით (დანართი 1, ეროვნული პროექტების შემთხვევაში - დანართი 2)და წარუდგინოს რექტორს ან/და ადმინისტრაციის;
2. სასწავლო პროცესთან და პროგრამებთან დაკავშირებული ინიციატივები უნდა შეთანხმდეს შესაბამის ფაკულტეტთან და დეკანთან;
3. პროეტში ჩართული გუნდის დაკომპლექტება უნდა მოხდეს უნივერსიტეტის ადმინისტრაციასთან კოორდინაციით;
4. პროექტის ბიუჯეტი უნდა მოიცავდეს ზედნადებ ხარჯებს. ზედნადები ხარჯების ოდენობა შესაძლოა დარეგულირდეს დონორის რეგულაციების, პროექტის მოცულობის და ტიპის გათვალისწინებით;
5. თანადაფინანსების ან სხვა ადმინისტრაციული მხარდაჭერის მოთხოვნის შემთხვევაში აუცილებელია უნივერსიტეტის ადმინისტრაციის თანხმობა.
6. საგრანტო განაცხადის თან უნდა ახლდეს ყველა საჭირო დოკუმენტაცია შესაბამის ფორმატში (მათ შორის ბიუჯეტი და სხვა საჭირო დანართები);
7. საგრანტო განაცხადის უნივერსიტეტის ადმინისტრაციისთვის შეთნხმება უნდა მოხდეს კონკურსის დასრულებამდე 5 სამუშაო დღით ადრე.

იმ შემთხვევაში, თუ აღნიშნული პროცედურა არ იქნა გავლილი, უნივერსიტეტი იტოვებს უფლებას, არ დაუჭიროს მხარი წარმოდგენილ პროექტს.

დანართი 1

|  |  |
| --- | --- |
| დონორი |   |
| კონკურსი |   |
| პროექტის ტიპი (კვლევითი/ ინსტიტუციური/საგანმანათლებლო) |  |
| პროექტის კოორდინატორი ინსტიტუცია |  |
| პროექტის კოორდინატორი პირი ილიას სახელმწიფო უნივერსიტეტში |  |
| პროექტთან დაკავშირებული კორესპონდენციის წარმოებაზე პასუხისმგებელი პირი |  |
| პროექტზე მომუშავე გუნდი ილიას სახელმწიფო უნივერსიტეტში |  |
| პროექტის კონსორციუმი |  |
| პროექტის სახელი |   |
| პროექტის ხანგრძლივობა |   |
| საპროექტო განაცხადის კონკურსზე წარდგენის ბოლო ვადა |   |
| პროექტის საერთო ბიუჯეტი |   |
| პროექტით გათვალისწინებული ილიას სახელმიფო უნივერსიტეტის წილი თანხა საერთო ბიუჯეტში |   |
| ილიას სახელმწიფო უნივერსიტეტის თანადაფინანსება (თუ მოთხოვნილია) |   |
| ზედნადები ხარჯის ოდენობა  |  |
| პროექტის მოკლე აღწერა |   |
| დამატებითი ინფორმაცია |   |